**Συνταξιοδότηση** **με** **οφειλές** **από** **ασφαλιστικές** **εισφορές** **προς** **τον** **ΕΦΚΑ**

**Άρθρο** **61** **του** [**ν.3863/2010**](https://ypergasias.gov.gr/wp-content/uploads/2021/02/%CE%BD.-3863-2010_%CE%A6%CE%95%CE%9A_%CE%91_115_2010.pdf)**,** **όπως** **ισχύει.**

Οι οφειλές προς φορείς αυτοαπασχολούμενων που μπορούν να παρακρατηθούν από τη σύνταξη δεν μπορεί να υπερβαίνουν τις 20.000 ευρώ και ειδικά προς τον πρ. ΟΓΑ τις 6.000 ευρώ και μόνο για τις οφειλές που προκύπτουν από την υπαγωγή στην ασφάλισή του.

Εάν οφείλονται ποσά μεγαλύτερα, τα υπερβάλλοντα ποσά εξοφλούνται εντός διμήνου από την κοινοποίηση της οφειλής.

**Άρθρο 115 του**[**ν.5078/2023**](https://ypergasias.gov.gr/wp-content/uploads/2024/07/FEK_2023-12-23_A-211_%CE%9D-5078-%CE%91%CE%BD%CE%B1%CE%BC%CF%8C%CF%81%CF%86%CF%89%CF%83%CE%B7-%CE%95%CF%80%CE%B1%CE%B3%CE%B3%CE%B5%CE%BB%CE%BC%CE%B1%CF%84%CE%B9%CE%BA%CE%AE%CF%82-%CE%91%CF%83%CF%86%CE%AC%CE%BB%CE%B9%CF%83%CE%B7%CF%82-%CE%BA%CE%BB%CF%80.pdf)

Όριο οφειλής στις 30.000 ευρώ, και προκειμένου για τον πρ. ΟΓΑ στις 10.000 ευρώ, εφόσον πληρούνται σωρευτικά οι ακόλουθες προϋποθέσεις:

**α)** ο υποψήφιος συνταξιούχος έχει συμπληρώσει το εξηκοστό έβδομο (67ο) έτος της ηλικίας του ή εφόσον έχει χρόνο ασφάλισης τουλάχιστον σαράντα (40) ετών, το εξηκοστό δεύτερο (62ο) έτος της ηλικίας του,

**β)** έχει καταβάλει εισφορές για χρόνο ασφάλισης τουλάχιστον είκοσι (20) ετών ή έξι χιλιάδων (6.000) ημερών και

**γ)**οι τραπεζικές καταθέσεις του δεν ξεπερνούν το ποσό των δώδεκα χιλιάδων (12.000) ευρώ ή το ποσό των έξι χιλιάδων (6.000) ευρώ αν είναι οφειλέτης προς τον πρ. ΟΓΑ. Εφόσον πληρούνται τα ανωτέρω η παρακράτηση του ποσού από τη σύνταξη γίνεται  ως εξής:

Το υπερβάλλον των 20.000 ευρώ και έως τις 30.000 ευρώ ή των έξι 6.000 ευρώ και μέχρι 10.000 ευρώ (προκειμένου για τον ΟΓΑ) ποσό οφειλής, συμψηφίζεται με το εξήντα τοις εκατό (60%) του μηνιαίου ποσού της καταβαλλόμενης  σύνταξης,  μέχρι  τον μηδενισμό του.

Η εναπομένουσα των 20.000 ευρώ ή των 6.000 ευρώ οφειλή παρακρατείται από το ποσό της σύνταξης σε ίσες μηνιαίες δόσεις, που δεν μπορεί να είναι περισσότερες από εξήντα (60).